b'\n_START_ARTICLE_\nGodefroi I de Verdun\n_START_PARAGRAPH_\nGodefroi I (numit Prizonierul sau Captivul, uneori cel B\xc4\x83tr\xc3\xa2n) (d. 1002) a fost conte de Bidgau \xc8\x99i Methingau \xc3\xaencep\xc3\xa2nd din 959 \xc8\x99i conte de Verdun de la 963 p\xc3\xa2n\xc4\x83 la moarte. De asemenea, \xc3\xaen 969, el a ob\xc8\x9binut Marca de Anvers \xc8\x99i Ename, iar \xc3\xaentre 974 \xc8\x99i 998, a fost \xc8\x99i conte de Hainaut \xc8\x99i Mons, ca Godefroi al II-lea.\n_START_SECTION_\nVia\xc8\x9ba\n_START_PARAGRAPH_\nGodefroi era fiul contelui Gozlin de Bidgau \xc8\x99i Methingau, cu Oda de Metz. El a fost frate cu arhiepiscopul Adalberon de Reims, care l-a \xc3\xaencoronat pe Hugo Capet ca rege al Fran\xc8\x9bei._NEWLINE_El a fost fondatorul Casei de Limburg \xc8\x99i al Casei de Ardennes-Verdun, o ramur\xc4\x83 colateral\xc4\x83 a Casei de Ardennes. El a fost mereu loial Ottonienilor, cu care se \xc3\xaenrudea prin bunica sa pe linie matern\xc4\x83._NEWLINE_El apare ca fiind primul conte de Verdun, \xc3\xaen 963, pe c\xc3\xa2nd era deja conte de Bidgau \xc8\x99i Methingau, titlu dob\xc3\xa2ndit prin prin mo\xc8\x99tenire, din 959. \xc3\x8en 974, Godefroi a devenit conte de Mons \xc8\x99i and Hainaut al\xc4\x83turi de contele Arnold de Valenciennes, ca urmare a \xc3\xaendep\xc4\x83rt\xc4\x83rii contelui Reginar al IV-lea. \xc3\x8ens\xc4\x83 Carol de Lorena, sus\xc8\x9bin\xc4\x83tor al lui Reginar, \xc3\xaenfr\xc3\xa2nge pe Godefroi \xc8\x99i pe Arnold la Mons \xc3\xaen 976, unde cel Godefroi este capturat._NEWLINE_Dup\xc4\x83 eliberare, el se afl\xc4\x83 de partea \xc3\xaemp\xc4\x83ratului Otto al II-lea \xc3\xaen lupta \xc3\xaempotriva regelui Lothar al Fran\xc8\x9bei de la Verdun din 985, \xc3\xaens\xc4\x83 este din nou luat prizonier \xc8\x99i de\xc8\x9binut vreme de c\xc3\xa2\xc8\x9biva ani de zile. Godefroi este eliberat \xc3\xaen 987 de c\xc4\x83tre Hugo Capet, fa\xc8\x9b\xc4\x83 de care familia lui Godefroi era aliat\xc4\x83: Adalberon, fratele lui Godefroi, \xc3\xael \xc3\xaencoronase pe Hugo ca rege al Fran\xc8\x9bei, iar Godefroi era adversar al ducelui Carol de Lotharingia, rivalul carolingian al lu Hugo._NEWLINE_\xc3\x8en 989, el a fost f\xc4\x83cut prizonier pentru a treia oar\xc4\x83, de aceast\xc4\x83 dat\xc4\x83 de c\xc4\x83tre Herbert al III-lea de Vermandois. A fost eliberat \xc3\xaenainte de 995, an \xc3\xaen care ca fiind prezent la un sinod la Mousson._NEWLINE_\xc3\x8en 998, el a pierdut por\xc8\x9biunea din Hainaut (comitatul de Mons) \xc3\xaen favoarea lui to Reginar al IV-lea.'